hu hu sk hu hu en en nb en nl en en en fr hu hu hu hu hu en hu hu de hu en en kn de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu de en ca lt hu en hu ceb hu en eo hu fr hu hu hu hu hu hu hu en hu hu hu hu hu hu hu en hu hu hu hu hu hu en hu hu
Több mint hobbi – emeld a vitorlázást a következő szintre! - Quantum Sails Magyarország - quantumsails.hu
Akár az iskola vége felé a versenykarrieren gondolkodsz, akár klubvitorlázóként bővítenéd a lehetőségeidet, adunk pár tippet, hogyan emelheted kedvenc hobbidat a következő szintre, hogy még többet vitorlázhass!
Kevés magyar vitorlázónak van lehetősége minden nap versenyezni, de tégy egy fogadalmat: használj ki minden alkalmat a vitorlázásra, legyél vízen minél többet különböző körülmény között. Törekedj rá, hogy minél többet gyakorolhass – állítólag 10.000 óra szükséges ahhoz, hogy igazán jól elsajátítsunk egy készséget. Ezen felül azonban van még pár jó tanácsunk, hogyan fejleszd magadat!
Tudd, mik az erősségeid, amikre mindig támaszkodhatsz és mik a fejlesztendő gyengepontjaid. Nyílt vagy inkább zárkózott ember vagy? Milyen társaságban érzed jól magad? Ezek a kérdések segíthetnek megtalálni, melyik csapatba tudsz majd jól beilleszkedni.
Figyeld meg azt is, mit élvezel csinálni a hajó körül: korán kelsz és jól esik egyedül vitorlákat válogatni, előkészíteni a hajót? Vagy te vagy az, aki mindig utoljára száll fel és még egyszer ellenőrzi, minden kész van-e? Találd meg, a vitorlázás melyik részét szereted a legjobban és válj ebben profivá!
Mi érdekel a vitorlázáson kívül? Szereted a motorokat? Elkötelezett vagy a környezetvédelem mellett? Imádsz utazni és új helyeket felfedezni? Sokkal könnyebben fogod megtalálni a közös hangot a csapattársaiddal, ha vannak más közös témáitok is a vitorlázáson kívül. A hasonló vonzza a hasonlót: merítsetek egymásból inspirációt, kössétek össze a vitorlázást a többi hobbitokkal!
Nézd meg, hogy viselkednek a profi vitorlázók: mindent észrevesznek és ott vannak, ha segíteni kell. Találd meg, hogyan tudsz nélkülözhetetlenné válni a csapatban: segíts a trimmernek kilatnizni a vitorlát, beállítani a merevkötélzetet vagy biztonságosan kikötni a hajót. Tanulják meg, hogy rád mindig számíthatnak!
Emellett a jó viszony kulcsa, hogy kijelentések helyett mindig kérdezz! Még ha tisztán a segítő szándék vezérel, akkor is kioktatónak tűnhet a tanács egy fiatalabb vitorlázótól – a kérdés viszont lehetőséget teremt a tanításra, tanulásra. Előbb-utóbb te leszel az, aki észreveszi, ha valami nincs rendben és lehet, hogy ezen fog múlni az a versenynap.
Nem elég, hogy tudsz vitorlázni, fejleszd készségeidet minél szélesebb körben: legyél profi bowman, tudd, hogy kell vitorlát varrni, mit tegyél egy elindulni nem akaró külmotorral vagy egy elromlott csörlővel. Legyél a meteorológia mestere vagy kezeld profin a műszereket! Sokkal értékesebb vitorlázó leszel, ha több területen is helyt tudsz állni, legyen szó akár pálya-, akár túravitorlázásról.
Fontos megtalálni a versenyzés és pihenés közötti egyensúlyt. Még ha annyira nem is vagy társasági ember, néha menj el a díjátadókra, a futamok utáni vacsorákra vagy hajókiállításokra. Rengeteg érdekes emberrel találkozhatsz ezeken az estéken, értékes kapcsolatokra tehetsz szert és olyan lehetőségekbe futhatsz bele, amiket kár lenne kihagyni. Egy bölcs vitorlázó azonban tudja, mikor kell letenni a poharat és elmenni pihenni!
Tartsd karban a testedet is!
Te sem indulnál nagy reményekkel neki egy versenynek egy lerobbant hajóval, igaz? Akkor itt az idő, hogy odafigyelj a testedre, mielőtt még a fájós hát és a rossz ízületek rontanának a teljesítményeden! A rendszeres nyújtás és a megfelelő táplálkozás legyen mindennapos része az életednek, mert a csontok, ízületek és idegek egészsége jó befektetés. Ne feledkezz meg a bőrödről sem: nem csak az öregedést gyorsítja, de a rák kockázatát is növeli, ha nem véded a Naptól. Elő a napkrémmel, sapkával és csősállal, valamint a megfelelő hidratáltságról se feledkezz meg!
Fotó: J24 OB Leiner András
Tanulj meg bánni az érzelmeiddel!
A vitorlázás nem mindig csak móka és kacagás. Sokszor nehéz körülmények között kell megfelelned több irányból érkező elvárásoknak, miközben már te is fáradt vagy, mégis teljesíteni kell. Ha ráadásul még az eredmények sem jönnek, könnyen magukkal ragadhatnak a negatív érzelmek. Ne hagyd ezt: csempéssz egy kis humort a nehéz napokba és vizualizáld céljaidat, amikért megéri ennyit dolgozni. Jól jön az is, ha van pár igazi barátod, akinek ilyenkor kiöntheted a szívedet, akik megértik, voltak már ilyen helyzetben maguk is.
Előfordulhat az is, hogy egy-egy futamra, versenyre kispadra kerülsz. Tudjuk, hogy ez rossz érzés, de mindenkivel előfordul, próbáld ne személyes sérelemnek venni. Ilyenkor segít az egyenes beszéd: négyszemközt tisztázd a csapat vezetőjével, hogy nem haragszol, de szeretnéd megtudni, hogyan lehetnél pótolhatatlan a csapat számára. Így rálátást nyerhetsz vakfoltjaidra és elkötelezettségedet is megmutatod.
Ha eddig nem tetted volna, kezdj el edzésnaplót vezetni! Írd le, melyik nap mennyit, milyen körülmények között vitorláztál. Az ehhez tartozó beállításokat is rögzítsd, ahogy a maximum és átlagsebesség is mindig szerepeljen, ezen kívül bármilyen fontos, hasznos aznapi felfedezést írj le. Nagyon hasznos tanulságokat lehet levonni egy pár hónapig vezetett edzésnaplóból!
Vállalj munkát a közelben!
Nem könnyű összeegyeztetni a vitorlázáshoz szükséges anyagi feltételeket a rugalmas munkaidővel. Segíthet, ha sikerül a vitorlázásban vagy a helyszín közelében elhelyezkedni, akár rövid távú munkákat vállalni. Manapság működhet a digitális nomád életmód is, azaz ha olyan munkát találsz, amihez csak a laptopodra, telefonodra, internetelérésre van szükség és akkor végezheted a teendőinket, amikor akarod. Készülj fel azért arra, hogy ez nem végtelen szabadidőt jelent, sokkal inkább éjszakai vagy hajnali munkaórákat – cserébe a nappalokat a vitorlázásnak szentelheted.
Fotó: J24 EB Szántó Áron
+1 tipp csak nőknek
Ha női vitorlázó vagy, ne légy túl kemény önmagaddal! Ahelyett, hogy folyton azt próbálnád bizonygatni, vagy olyan szívós és erős, mint a férfiak, találd meg, te miben vagy közöttük a legjobb, hogy tudsz saját képességeiddel pótolhatatlanná válni! Azonban miközben beilleszkedsz a férfi többség közé, ne feledkezz meg nőiességedről sem.
Végezetül pedig akár férfi vagy akár nő, ismerd és tudd képességeid határát és sose legyél rest ezt tágítani – a vitorlázásban mindig van tovább, mindig lehet jobbá válni, fejlődni!
Borítókép: J/24 EB/Szántó Áron
← Előző poszt Következő poszt →
Napra kész vagy? Vitorláink és önmagunk megóvása a napon
Ahogy a hőmérséklet és a szezon iránti lelkesedésünk is az egekbe szökik, fontos átgondolnunk, hogyan maradhatunk biztonságban a napon, miközben az...
A túravitorlázók élete: hajó és vitorla karbantartás
A hajó karbantartástól az útvonaltervezésig sok-sok apróságon kell átrágjuk magunkat, hogy túrázásaink biztonságosan és kényelmesen teljenek....
A Quantum tudástár további posztjai
Napra kész vagy? Vitorláink és önmagunk megóvása a napon
Ahogy a hőmérséklet és a szezon iránti lelkesedésünk is az egekbe szökik, fontos átgondolnunk, hogyan maradhatunk biztonságban a napon, miközben az...
A túravitorlázók élete: hajó és vitorla karbantartás
A hajó karbantartástól az útvonaltervezésig sok-sok apróságon kell átrágjuk magunkat, hogy túrázásaink biztonságosan és kényelmesen teljenek....
Szezon kezdő tennivalók túrázóknak, versenyzőknek egyaránt!
Hivatalosan is itt a tavasz. Az első vitorlázás általában az egyik legjobb élménye egy szezonnak, de hogy tényleg minden rendben legyen, érdemes egy...
+36 70 427 0707
‭+36 20 584 4991
‭+36 30 833 1221‬
+36 70 427 07 12
8230 Balatonfüred, Zsigmond utca 12.
Más időpontokban egyéni egyeztetés alapján!
Adatvédelem | Rólunk | Kapcsolat
Copyright Quantum Sails Hungary – Made by webzy.hu
Ne maradj le legfrissebb híreinkről, akcióinkról!
Ez a weboldal a jobb felhasználói élmény érdekében sütiket (cookies) használ. A honlap további böngészésével Ön hozzájárul a sütik használatához.
A sütikről részletesebb tájékoztatást a beállításokban olvashat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
A feltétlenül szükséges sütiket mindig engedélyezni kell, hogy elmenthessük a beállításokat a sütik további kezeléséhez.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.